CELEX: 32015D0261
Language: lv
Date: 2015-02-06 00:00:00
Title: Komisijas Īstenošanas lēmums (ES) 2015/261 ( 2015. gada 6. februāris ), ar kuru groza Lēmumu 2010/470/ES un 2010/471/ES attiecībā uz tām dzīvnieku veselības sertificēšanas prasībām, kas noteiktas attiecībā uz zirgu dzimtas dzīvnieku spermas, olšūnu un embriju tirdzniecību un importu Savienībā (izziņots ar dokumenta numuru C(2015) 548)  Dokuments attiecas uz EEZ

24.2.2015   
            
            
               LV
            
            
               Eiropas Savienības Oficiālais Vēstnesis
            
            
               L 52/1
            
         KOMISIJAS ĪSTENOŠANAS LĒMUMS (ES) 2015/261
   (2015. gada 6. februāris),
   ar kuru groza Lēmumu 2010/470/ES un 2010/471/ES attiecībā uz tām dzīvnieku veselības sertificēšanas prasībām, kas noteiktas attiecībā uz zirgu dzimtas dzīvnieku spermas, olšūnu un embriju tirdzniecību un importu Savienībā
   
      
         (izziņots ar dokumenta numuru C(2015) 548)
      
   
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1992. gada 13. jūlija Direktīvu 92/65/EEK, ar ko paredz dzīvnieku veselības prasības attiecībā uz tādu dzīvnieku, spermas, olšūnu un embriju tirdzniecību un importu Kopienā, uz kuriem neattiecas dzīvnieku veselības prasības, kas paredzētas īpašos Kopienas noteikumos, kuri minēti Direktīvas 90/425/EEK A(I) pielikumā (1), un jo īpaši tās 11. panta 2. punkta ceturto ievilkumu, 11. panta 3. punkta trešo ievilkumu, 17. panta 2. punkta b) apakšpunktu un 18. panta 1. punkta pirmo ievilkumu,
   tā kā:
   
               (1)
            
            
               Ar Direktīvu 92/65/EEK noteiktas dzīvnieku veselības prasības tādas spermas, olšūnu un embriju tirdzniecībai un importam Savienībā, kam nepiemēro konkrētos Savienības tiesību aktos noteiktas dzīvnieku veselības prasības. Tajā ietvertas prasības attiecībā uz zirgu dzimtas dzīvnieku spermas, olšūnu un embriju (turpmāk “preču”) tirdzniecību un importu Savienībā. Turklāt tajā paredzēts, ka preču tirdzniecībai un importam Savienībā ir jāizveido veselības sertifikātu paraugi.
            
         
               (2)
            
            
               Direktīvas 92/65/EEK D pielikumā ir izklāstītas konkrētas prasības attiecībā uz precēm, kuras ir iekļautas veselības sertifikātu paraugos preču tirdzniecībai un importam Savienībā.
            
         
               (3)
            
            
               Ar Komisijas Lēmumu 2010/470/ES (2) ir noteikti veselības sertifikātu paraugi, cita starpā – zirgu dzimtas dzīvnieku spermas, olšūnu un embriju tirdzniecībai Savienībā.
            
         
               (4)
            
            
               Ar Komisijas Lēmumu 2010/471/ES (3) attiecībā uz zirgu dzimtas dzīvnieku spermas, olšūnu un embriju importu Savienībā ir paredzēti noteikumi par spermas savākšanas un glabāšanas centriem, embriju ieguves un sagatavošanas grupām un sertifikācijas prasībām.
            
         
               (5)
            
            
               Pēc tam, kad tika pieņemta Komisijas Īstenošanas regula (ES) Nr. 846/2014 (4), ar ko groza Direktīvas 92/65/EEK D pielikumu, papildus noteikumiem, kas paredzēti Padomes Direktīvā 2009/156/EK (5), ieviešot jaunus noteikumus par spermas savākšanas centru pārraudzību un nosacījumus, ko piemēro spermas, olšūnu un embriju zirgu dzimtas donordzīvniekiem, ir jāizveido jauni veselības sertifikātu paraugi minēto preču tirdzniecībai un importam Savienībā. Regula (ES) Nr. 846/2014 ir piemērojama no 2014. gada 1. oktobra.
            
         
               (6)
            
            
               Tādēļ Savienības tiesību aktu konsekvences interesēs būtu jāgroza veselības sertifikāta paraugi, kas noteikti Lēmumā 2010/470/ES un Lēmumā 2010/471/ES. Precēm, kas savāktas un nosūtītas pēc Regulas (ES) Nr. 846/2014 un šā lēmuma piemērošanas dienas, būtu jāpievieno jauna parauga veselības sertifikāti, kas noteikti šajā lēmumā.
            
         
               (7)
            
            
               Tā kā šīm precēm ir ilgs glabāšanas laiks, preču krājumiem, kas ir savākti, apstrādāti un glabāti saskaņā ar Direktīvu 92/65/EEK pirms datuma, kad stājas spēkā grozījumi, kas ieviesti ar Regulu (ES) Nr. 846/2014, kā arī ar Komisijas Regulu (ES) Nr. 176/2010 (6), ir nepieciešams saglabāt to pašu veselības sertifikātu paraugu.
            
         
               (8)
            
            
               Turklāt ar Lēmumu 2010/471/ES noteikto veselības sertifikātu parauga I daļas I.11. punkts “Izcelsmes vieta” ir jāgroza, lai būtu atļauts tikai viens spermas savākšanas centrs, kas ir spermas izcelsmes centrs, vai spermas glabāšanas centrs, no kura sperma nosūtīta, vai apstiprināta embriju ieguves vai sagatavošanas grupa, kas ir olšūnu vai embriju izcelsmes vieta, un jāsaskaņo ar veselības sertifikātu paraugiem, kas noteikti Lēmumā 2010/470/ES.
            
         
               (9)
            
            
               Turklāt tajā veselības sertifikāta paraugā zirgu dzimtas dzīvnieku spermas importam Savienībā, kas ir dots kā 1. paraugs Lēmuma 2010/471/ES I pielikuma 2. daļas A iedaļā, un veselības sertifikāta paraugā zirgu dzimtas dzīvnieku olšūnu un embriju importam Savienībā, kas ir dots kā 1. paraugs Lēmuma 2010/471/ES II pielikuma 2. daļas A iedaļā, dzīvnieku veselības nosacījumi attiecībā uz vezikulāro stomatītu būtu jāgroza, ņemot vērā veselības pārbaužu starptautiskos standartus, kas izklāstīti Sauszemes dzīvnieku slimību diagnostikas un vakcīnu rokasgrāmatā (Manual of Diagnostic Tests and Vaccines for Terrestrial Animals) (7).
            
         
               (10)
            
            
               Lai vēl vairāk samazinātu administratīvo slogu, jo tas saistīts ar zootehniskajām prasībām un neattiecas uz dzīvnieku veselības stāvokļa sertifikāciju, ir lietderīgi no Lēmumā 2010/470/ES noteiktā veselības sertifikātu parauga I daļas I.31. punkta un Lēmumā 2010/471/ES noteiktā veselības sertifikātu parauga I daļas I.28. punkta svītrot informāciju par šķirni.
            
         
               (11)
            
            
               Tādēļ būtu attiecīgi jāgroza Lēmumi 2010/470/ES un 2010/471/ES.
            
         
               (12)
            
            
               Šajā lēmumā paredzētie pasākumi atbilst Augu, dzīvnieku, pārtikas aprites un dzīvnieku barības pastāvīgās komitejas atzinumam,
            
         IR PIEŅĒMUSI ŠO LĒMUMU.
   1. pants
   Grozījumi Lēmumā 2010/470/ES
   Lēmumu 2010/470/ES groza šādi:
   
               1)
            
            
               lēmuma 2. un 3. pantu aizstāj ar šādu:
               “2. pants
               Zirgu dzimtas dzīvnieku spermas tirdzniecība
               Transportējot zirgu dzimtas dzīvnieku spermas sūtījumus no vienas dalībvalsts uz citu, tiem pievieno veselības sertifikātu, kurš atbilst kādam no šādiem paraugiem, kas iekļauti I pielikumā:
               
                           a)
                        
                        
                           veselības sertifikāta IA paraugs tirdzniecībai Savienībā paredzētiem tādas zirgu dzimtas dzīvnieku spermas sūtījumiem, kura pēc 2014. gada 30. septembra savākta saskaņā ar Direktīvu 92/65/EEK un nosūtīta no apstiprināta spermas savākšanas centra, kas ir spermas izcelsmes centrs;
                        
                     
                           b)
                        
                        
                           veselības sertifikāta IB paraugs tirdzniecībai Savienībā paredzētiem tādas zirgu dzimtas dzīvnieku spermas krājumu sūtījumiem, kura pēc 2010. gada 31. augusta un pirms 2014. gada 1. oktobra savākta, apstrādāta un glabāta saskaņā ar Direktīvu 92/65/EEK un pēc 2010. gada 31. augusta nosūtīta no apstiprināta spermas savākšanas centra, kas ir spermas izcelsmes centrs;
                        
                     
                           c)
                        
                        
                           veselības sertifikāta IC paraugs tirdzniecībai Savienībā paredzētiem tādas zirgu dzimtas dzīvnieku spermas krājumu sūtījumiem, kura pirms 2010. gada 1. septembra savākta, apstrādāta un glabāta saskaņā ar Direktīvu 92/65/EEK un pēc 2010. gada 31. augusta nosūtīta no apstiprināta spermas savākšanas centra, kas ir spermas izcelsmes centrs;
                        
                     
                           d)
                        
                        
                           veselības sertifikāta ID paraugs tirdzniecībai Savienībā:
                           
                                       i)
                                    
                                    
                                       tādas zirgu dzimtas dzīvnieku spermas sūtījumiem, kura pēc 2014. gada 30. septembra savākta, apstrādāta un glabāta saskaņā ar Direktīvu 92/65/EEK un nosūtīta no apstiprināta spermas savākšanas centra;
                                    
                                 
                                       ii)
                                    
                                    
                                       tādas zirgu dzimtas dzīvnieku spermas krājumiem, kura savākta, apstrādāta un glabāta saskaņā ar Direktīvu 92/65/EEK:
                                       
                                                   —
                                                
                                                
                                                   pēc 2010. gada 31. augusta un pirms 2014. gada 1. oktobra vai
                                                
                                             
                                                   —
                                                
                                                
                                                   pirms 2010. gada 1. septembra
                                                
                                             un pēc 2010. gada 31. augusta nosūtīta no apstiprināta spermas glabāšanas centra.
                                    
                                 
                     3. pants
               Zirgu dzimtas dzīvnieku olšūnu un embriju tirdzniecība
               Transportējot zirgu dzimtas dzīvnieku olšūnu un embriju sūtījumus no vienas dalībvalsts uz citu, tiem pievieno veselības sertifikātu atbilstoši kādam no šādiem paraugiem, kas iekļauti II pielikumā:
               
                           a)
                        
                        
                           veselības sertifikāta IIA paraugs tirdzniecībai Savienībā paredzētiem tādu zirgu dzimtas dzīvnieku olšūnu un embriju sūtījumiem, kuri pēc 2014. gada 30. septembra savākti vai iegūti saskaņā ar Direktīvu 92/65/EEK un kurus nosūtījusi apstiprināta embriju ieguves brigāde vai sagatavošanas grupa, kas ir olšūnu vai embriju izcelsmes grupa;
                        
                     
                           b)
                        
                        
                           veselības sertifikāta IIB paraugs tirdzniecībai Savienībā paredzētiem tādu zirgu dzimtas dzīvnieku olšūnu un embriju krājumu sūtījumiem, kuri pēc 2010. gada 31. augusta un pirms 2014. gada 1. oktobra iegūti, apstrādāti un glabāti saskaņā ar Direktīvu 92/65/EEK un kurus pēc 2010. gada 31. augusta nosūta apstiprināta embriju ieguves brigāde vai sagatavošanas grupa, kas ir olšūnu vai embriju izcelsmes grupa;
                        
                     
                           c)
                        
                        
                           veselības sertifikāta IIC paraugs tirdzniecībai Savienībā paredzētiem tādu zirgu dzimtas dzīvnieku olšūnu un embriju krājumu sūtījumiem, kuri līdz 2010. gada 1. septembrim iegūti, apstrādāti un glabāti saskaņā ar Direktīvu 92/65/EEK un kurus pēc 2010. gada 31. augusta nosūta apstiprināta embriju ieguves brigāde, kas ir olšūnu vai embriju izcelsmes grupa.”;
                        
                     
         
               2)
            
            
               lēmuma I un II pielikumu aizstāj ar šā lēmuma I pielikuma tekstu.
            
         2. pants
   Grozījumi Lēmumā 2010/471/ES
   Lēmumu 2010/471/ES groza šādi:
   
               1)
            
            
               lēmuma 2. panta c) punktu aizstāj ar šādu:
               
                           “c)
                        
                        
                           sūtījumiem ir pievienots veselības sertifikāts, kas izveidots saskaņā ar kādu no turpmāk minētajiem I pielikuma 2. daļā iekļautajiem paraugiem un aizpildīts, ņemot vērā paskaidrojumus minētā pielikuma 1. daļā:
                           
                                       i)
                                    
                                    
                                       1. PARAUGS – veselības sertifikāta paraugs importam paredzētiem tādas zirgu dzimtas dzīvnieku spermas sūtījumiem, kas pēc 2014. gada 30. septembra savākta saskaņā ar Direktīvu 92/65/EEK un nosūtīta no apstiprināta spermas savākšanas centra, kas ir spermas izcelsmes centrs;
                                    
                                 
                                       ii)
                                    
                                    
                                       2. PARAUGS – veselības sertifikāta paraugs importam paredzētiem tādas zirgu dzimtas dzīvnieku spermas krājumu sūtījumiem, kas pēc 2010. gada 31. augusta un pirms 2014. gada 1. oktobra savākta, apstrādāta un/vai glabāta saskaņā ar Direktīvu 92/65/EEK un pēc 2010. gada 31. augusta nosūtīta no apstiprināta spermas savākšanas centra, kas ir spermas izcelsmes centrs;
                                    
                                 
                                       iii)
                                    
                                    
                                       3. PARAUGS – veselības sertifikāta paraugs importam paredzētiem tādas zirgu dzimtas dzīvnieku spermas krājumu sūtījumiem, kas pirms 2010. gada 1. septembra savākta, apstrādāta un glabāta saskaņā ar Direktīvu 92/65/EEK un pēc 2010. gada 31. augusta nosūtīta no apstiprināta spermas savākšanas centra, kas ir spermas izcelsmes centrs;
                                    
                                 
                                       iv)
                                    
                                    
                                       4. PARAUGS – veselības sertifikāta paraugs:
                                       
                                                   —
                                                
                                                
                                                   importam paredzētiem tādas zirgu dzimtas dzīvnieku spermas sūtījumiem, kas pēc 2014. gada 30. septembra savākta, apstrādāta un glabāta saskaņā ar Direktīvu 92/65/EEK un nosūtīta no apstiprināta spermas savākšanas centra,
                                                
                                             
                                                   —
                                                
                                                
                                                   tādas zirgu dzimtas dzīvnieku spermas krājumu sūtījumiem, kas:
                                                   
                                                               a)
                                                            
                                                            
                                                               pēc 2010. gada 31. augusta un pirms 2014. gada 1. oktobra vai
                                                            
                                                         
                                                               b)
                                                            
                                                            
                                                               pirms 2010. gada 1. septembra
                                                            
                                                         savākta, apstrādāta un glabāta saskaņā ar Direktīvu 92/65/EEK un pēc 2010. gada 31. augusta nosūtīta no apstiprināta spermas savākšanas centra.
                                                
                                             
                                 Tomēr, ja divpusējos nolīgumos starp Eiropas Savienību un trešām valstīm ir noteiktas īpašas sertifikācijas prasības, minētās prasības ir jāievēro.”;
                        
                     
         
               2)
            
            
               lēmuma 3. panta c) punktu aizstāj ar šādu:
               
                           “c)
                        
                        
                           sūtījumiem ir pievienots veselības sertifikāts, kas izveidots saskaņā ar kādu no turpmāk minētajiem II pielikuma 2. daļā iekļautajiem paraugiem un aizpildīts, ņemot vērā paskaidrojumus minētā pielikuma 1. daļā:
                           
                                       i)
                                    
                                    
                                       1. PARAUGS – veselības sertifikāta paraugs importam paredzētu tādu zirgu dzimtas dzīvnieku olšūnu un embriju sūtījumiem, kuri pēc 2014. gada 30. septembra iegūti vai sagatavoti saskaņā ar Direktīvu 92/65/EEK un kurus nosūtījusi apstiprināta embriju ieguves brigāde vai sagatavošanas grupa, kas ir olšūnu vai embriju izcelsmes grupa;
                                    
                                 
                                       ii)
                                    
                                    
                                       2. PARAUGS – veselības sertifikāta paraugs importam paredzētiem tādu zirgu dzimtas dzīvnieku olšūnu un embriju krājumiem, kuri pēc 2010. gada 31. augusta un pirms 2014. gada 1. oktobra savākti, apstrādāti un glabāti saskaņā ar Direktīvu 92/65/EEK un kurus pēc 2010. gada 31. augusta nosūtījusi apstiprināta embriju savākšanas grupa, kas ir olšūnu vai embriju izcelsmes grupa.
                                    
                                 Tomēr, ja divpusējos nolīgumos starp Eiropas Savienību un trešām valstīm ir noteiktas īpašas sertifikācijas prasības, minētās prasības ir jāievēro.”;
                        
                     
         
               3)
            
            
               lēmuma I un II pielikumu groza saskaņā ar šā lēmuma pielikumu.
            
         3. pants
   Adresāti
   Šis lēmums ir adresēts dalībvalstīm.
   
      Briselē, 2015. gada 6. februārī
      
         
            Komisijas vārdā –
         
            Komisijas loceklis
         
         Vytenis ANDRIUKAITIS
      
   
   
      (1)  OV L 268, 14.9.1992., 54. lpp.
   
      (2)  Komisijas 2010. gada 26. augusta Lēmums 2010/470/ES, ar ko nosaka veselības sertifikātu paraugus zirgu dzimtas dzīvnieku, aitu un kazu spermas, olšūnu un embriju un cūku dzimtas dzīvnieku olšūnu un embriju tirdzniecībai Eiropas Savienībā (OV L 228, 31.8.2010., 15. lpp.).
   
      (3)  Komisijas 2010. gada 26. augusta Lēmums 2010/471/ES par zirgu dzimtas dzīvnieku spermas, olšūnu un embriju importu Savienībā attiecībā uz spermas savākšanas un glabāšanas centriem, embriju ieguves un sagatavošanas grupām un sertifikācijas prasībām (OV L 228, 31.8.2010., 52. lpp.).
   
      (4)  Komisijas 2014. gada 4. augusta Īstenošanas regula (ES) Nr. 846/2014, ar ko groza Padomes Direktīvas 92/65/EEK D pielikumu attiecībā uz nosacījumiem, kas piemērojami zirgu dzimtas donordzīvniekiem (OV L 232, 5.8.2014., 5. lpp.).
   
      (5)  Padomes 2009. gada 30. novembra Direktīva 2009/156/EK par dzīvnieku veselības prasībām attiecībā uz zirgu dzimtas dzīvnieku pārvadāšanu un importu no trešām valstīm (OV L 192, 23.7.2010., 1. lpp.).
   
      (6)  Komisijas 2010. gada 2. marta Regula (ES) Nr. 176/2010, ar ko groza Padomes Direktīvas 92/65/EEK D pielikumu attiecībā uz spermas savākšanas un glabāšanas centriem, embriju ieguves brigādēm un sagatavošanas grupām, un nosacījumiem attiecībā uz zirgu dzimtas, aitu ģints un kazu ģints donordzīvniekiem un uz šo sugu spermas, olšūnu un embriju apstrādi (OV L 52, 3.3.2010., 14. lpp.).
   
      (7)  Manual of Diagnostic Tests and Vaccines for Terrestrial Animals, Pasaules Dzīvnieku veselības organizācijas 2013. gada izdevums.
   
      I PIELIKUMS
      “
            I PIELIKUMS
            
               VESELĪBAS SERTIFIKĀTU PARAUGI ZIRGU DZIMTAS DZĪVNIEKU SPERMAS TIRDZNIECĪBAI EIROPAS SAVIENĪBĀ
            
            A   DAĻA
            Veselības sertifikāta IA paraugs tirdzniecībai Savienībā paredzētiem tādas zirgu dzimtas dzīvnieku spermas sūtījumiem, kura pēc 2014. gada 30. septembra savākta saskaņā ar Direktīvu 92/65/EEK un nosūtīta no apstiprināta spermas savākšanas centra, kas ir spermas izcelsmes centrs
            
               
            
               
            
               
            
               
            
               
            
               
            B   DAĻA
            Veselības sertifikāta IB paraugs tirdzniecībai Savienībā paredzētiem tādas zirgu dzimtas dzīvnieku spermas krājumu sūtījumiem, kura pēc 2010. gada 31. augusta un pirms 2014. gada 1. oktobra savākta, apstrādāta un glabāta saskaņā ar Direktīvu 92/65/EEK un pēc 2010. gada 31. augusta nosūtīta no apstiprināta spermas savākšanas centra, kas ir spermas izcelsmes centrs
            
               
            
               
            
               
            
               
            
               
            
               
            C   DAĻA
            Veselības sertifikāta IC paraugs tirdzniecībai Savienībā paredzētiem tādas zirgu dzimtas dzīvnieku spermas krājumu sūtījumiem, kura pirms 2010. gada 1. septembra savākta, apstrādāta un glabāta saskaņā ar Direktīvu 92/65/EEK un pēc 2010. gada 31. augusta nosūtīta no apstiprināta spermas savākšanas centra, kas ir spermas izcelsmes centrs
            
               
            
               
            
               
            
               
            D   DAĻA
            Veselības sertifikāta ID paraugs tirdzniecībai Savienībā paredzētiem tādas zirgu dzimtas dzīvnieku spermas sūtījumiem, kura pēc 2014. gada 30. septembra savākta, apstrādāta un glabāta saskaņā ar Direktīvu 92/65/EEK, un tādas zirgu dzimtas dzīvnieku spermas krājumu sūtījumiem, kura pēc 2010. gada 31. augusta un pirms 2014. gada 1. oktobra vai pirms 2010. gada 1. septembra savākta, apstrādāta un glabāta saskaņā ar Direktīvu 92/65/EEK un pēc 2010. gada 31. augusta nosūtīta no apstiprināta glabāšanas centra
            
               
            
               
            
               
         
         
            II PIELIKUMS
            
               VESELĪBAS SERTIFIKĀTU PARAUGS TIRDZNIECĪBAI SAVIENĪBĀ PAREDZĒTIEM ZIRGU DZIMTAS DZĪVNIEKU OLŠŪNU UN EMBRIJU SŪTĪJUMIEM
            
            A   DAĻA
            Veselības sertifikāta IIA paraugs tirdzniecībai Savienībā paredzētiem tādu zirgu dzimtas dzīvnieku olšūnu un embriju sūtījumiem, kuri pēc 2014. gada 30. septembra savākti vai iegūti saskaņā ar Direktīvu 92/65/EEK un kurus nosūtījusi apstiprināta embriju ieguves brigāde vai sagatavošanas grupa, kas ir olšūnu vai embriju izcelsmes grupa
            
               
            
               
            
               
            
               
            B   DAĻA
            Veselības sertifikāta IIB paraugs tirdzniecībai Savienībā paredzētiem tādu zirgu dzimtas dzīvnieku olšūnu un embriju krājumu sūtījumiem, kuri pēc 2010. gada 31. augusta un pirms 2014. gada 1. oktobra iegūti, apstrādāti un glabāti saskaņā ar Direktīvu 92/65/EEK un kurus pēc 2010. gada 31. augusta nosūta apstiprināta embriju ieguves brigāde vai sagatavošanas grupa, kas ir olšūnu vai embriju izcelsmes grupa
            
               
            
               
            
               
            C   DAĻA
            Veselības sertifikāta IIC paraugs tirdzniecībai Savienībā paredzētiem tādu zirgu dzimtas dzīvnieku olšūnu un embriju krājumu sūtījumiem, kuri līdz 2010. gada 1. septembrim iegūti, apstrādāti un glabāti saskaņā ar Direktīvu 92/65/EEK un kurus pēc 2010. gada 31. augusta nosūta apstiprināta embriju ieguves brigāde, kas ir olšūnu vai embriju izcelsmes grupa
            
               
            
               
            
               
         ”
   
   
      II PIELIKUMS
      Lēmuma 2010/471/ES I un II pielikumu groza šādi:
      
                  1)
               
               
                  lēmuma I pielikuma 2. punktu aizstāj ar šādu:
                  “2.   DAĻA
                  
                     A   iedaļa
                  
                  1. PARAUGS – veselības sertifikāta paraugs importam paredzētiem tādas zirgu dzimtas dzīvnieku spermas sūtījumiem, kas pēc 2014. gada 30. septembra savākta saskaņā ar Direktīvu 92/65/EEK un nosūtīta no apstiprināta spermas savākšanas centra, kas ir spermas izcelsmes centrs
                  
                     
                  
                     
                  
                     
                  
                     
                  
                     
                  
                     
                  
                     
                  
                     B   iedaļa
                  
                  2. PARAUGS – veselības sertifikāta paraugs importam paredzētiem tādas zirgu dzimtas dzīvnieku spermas krājumu sūtījumiem, kas pēc 2010. gada 31. augusta un pirms 2014. gada 1. oktobra savākta, apstrādāta un/vai glabāta saskaņā ar Direktīvu 92/65/EEK un pēc 2010. gada 31. augusta nosūtīta no apstiprināta spermas savākšanas centra, kas ir spermas izcelsmes centrs
                  
                     
                  
                     
                  
                     
                  
                     
                  
                     
                  
                     
                  
                     C   iedaļa
                  
                  3. PARAUGS – veselības sertifikāta paraugs importam paredzētiem tādas zirgu dzimtas dzīvnieku spermas krājumu sūtījumiem, kas pirms 2010. gada 1. septembra savākta, apstrādāta un glabāta saskaņā ar Direktīvu 92/65/EEK un pēc 2010. gada 31. augusta nosūtīta no apstiprināta spermas savākšanas centra, kas ir spermas izcelsmes centrs
                  
                     
                  
                     
                  
                     
                  
                     
                  
                     D   iedaļa
                  
                  4. PARAUGS – veselības sertifikāta paraugs importam paredzētiem tādas zirgu dzimtas dzīvnieku spermas sūtījumiem, kas pēc 2014. gada 30. septembra savākta, apstrādāta un glabāta saskaņā ar Direktīvu 92/65/EEK, un tādas zirgu dzimtas dzīvnieku spermas krājumu sūtījumiem, kas pēc 2010. gada 31. augusta un pirms 2014. gada 1. oktobra vai pirms 2010. gada 1. septembra savākta, apstrādāta un glabāta saskaņā ar Direktīvu 92/65/EEK un pēc 2010. gada 31. augusta nosūtīta no apstiprināta spermas savākšanas centra
                  
                     
               
            
                  2)
               
               
                  lēmuma II pielikumu aizstāj ar šādu:
                  
                     “II PIELIKUMS
                     
                        VESELĪBAS SERTIFIKĀTA PARAUGS IMPORTAM PAREDZĒTĀM ZIRGU DZIMTAS DZĪVNIEKU OLŠŪNĀM UN EMBRIJIEM
                     
                     1.   DAĻA
                     
                        Paskaidrojumi par sertifikāciju
                     
                     
                                 a)
                              
                              
                                 Veselības sertifikātus izsniedz eksportējošās trešās valsts kompetentā iestāde saskaņā ar paraugiem, kas iekļauti II pielikuma 2. daļā.
                                 Ja galamērķa dalībvalsts pieprasa papildu sertifikāciju, apliecinājumi, kas pierādītu, ka šīs prasības ir izpildītas, jāpievieno veselības sertifikāta oriģinālam.
                              
                           
                                 b)
                              
                              
                                 Veselības sertifikāta oriģināls ir uz vienas papīra lapas, vai, ja teksta ir vairāk, to izklāsta tādā veidā, lai visas vajadzīgās papīra lapas būtu viena nedalāma veseluma daļa.
                              
                           
                                 c)
                              
                              
                                 Ja veselības sertifikāta paraugā norādīts, ka daži paziņojumi kā lietderīgi saglabājami, neatbilstošos paziņojumus var nosvītrot, par sertificēšanu atbildīgajai amatpersonai to apliecinot ar iniciāļiem un zīmogu, vai pilnīgi svītrot no sertifikāta.
                              
                           
                                 d)
                              
                              
                                 Veselības sertifikātu sagatavo vismaz vienā no tās dalībvalsts oficiālajām valodām, kurā atrodas robežkontroles punkts sūtījuma ievešanai Eiropas Savienībā, un vismaz vienā no galamērķa dalībvalsts oficiālajām valodām. Tomēr šīs dalībvalstis drīkst atļaut sertifikātu sagatavot citas dalībvalsts oficiālajā valodā, tam attiecīgā gadījumā pievienojot oficiālu tulkojumu.
                              
                           
                                 e)
                              
                              
                                 Ja sūtījuma vienību identifikācijas nolūkā (shēma veselības sertifikāta parauga I.28. ailē) veselības sertifikātam pievieno papildu lapas, šīs lapas arī uzskata par veselības sertifikāta oriģināla daļu un par sertificēšanu atbildīgā amatpersona uz katras no tām parakstās un uzliek zīmogu.
                              
                           
                                 f)
                              
                              
                                 Ja veselības sertifikāts kopā ar e) piezīmē minētajām papildu shēmām ir uz vairākām lapām, katrai lapai tās apakšējā daļā jābūt numurētai – (lapas numurs) no (kopējais lapu skaits) –, bet lapas augšpusē jābūt sertifikāta atsauces numuram, kuru tam piešķīrusi kompetentā iestāde.
                              
                           
                                 g)
                              
                              
                                 Oficiālais veterinārārsts veselības sertifikāta oriģinālu aizpilda un paraksta pēdējā darba dienā pirms sūtījuma iekraušanas eksportam uz Eiropas Savienību. Eksportētājas trešās valsts kompetentās iestādes nodrošina, lai būtu izpildītas Padomes Direktīvā 96/93/EK (1) noteiktajām prasībām līdzvērtīgas sertifikācijas prasības.
                                 Oficiālā veterinārārsta parakstam un zīmogam ir jābūt krāsā, kas atšķiras no veselības sertifikāta drukas krāsas. Šī prasība attiecas arī uz zīmogiem, izņemot reljefos zīmogus vai ūdenszīmes.
                              
                           
                                 h)
                              
                              
                                 Veselības sertifikāta oriģinālam ir jābūt kopā ar sūtījumu līdz robežkontroles punktam, kurā sūtījumu ieved Eiropas Savienībā.
                              
                           
                                 i)
                              
                              
                                 Sertifikāta atsauces numuru, kas minēts veselības sertifikāta parauga I.2. un II.a. ailē, piešķir trešās valsts – eksportētājvalsts – kompetentā iestāde.
                              
                           2.   DAĻA
                     
                        A   iedaļa
                     
                     1. PARAUGS – veselības sertifikāta paraugs importam paredzētu tādu zirgu dzimtas dzīvnieku olšūnu un embriju sūtījumiem, kuri pēc 2014. gada 30. septembra iegūti vai sagatavoti saskaņā ar Direktīvu 92/65/EEK un kurus nosūtījusi apstiprināta embriju ieguves brigāde vai sagatavošanas grupa, kas ir olšūnu vai embriju izcelsmes grupa
                     
                        
                     
                        
                     
                        
                     
                        
                     
                        
                     
                        B   iedaļa
                     
                     2. PARAUGS – veselības sertifikāta paraugs importam paredzētiem tādu zirgu dzimtas dzīvnieku olšūnu un embriju krājumiem, kuri pēc 2010. gada 31. augusta un pirms 2014. gada 1. oktobra savākti, apstrādāti un glabāti saskaņā ar Direktīvu 92/65/EEK un kurus pēc 2010. gada 31. augusta nosūtījusi apstiprināta embriju savākšanas grupa, kas ir olšūnu vai embriju izcelsmes grupa
                     
                        
                  
               
            
         (1)  OV L 13, 16.1.1997., 28. lpp.